|  |  |
| --- | --- |
| Foreldre 1.trinn |  |

|  |  |  |  |  |
| --- | --- | --- | --- | --- |
| Deres ref: | Vår ref | Saksbeh: | Arkivkode: | Dato: |
|  | 2019/3698-7 | Kjersti Folkvang Volland, tlf. 35 08 26 50 | B43 | 06/09/2019 |

## Referat foreldremøte 1.trinn

**Referat fra foreldremøte tirsdag 03.09.19**

Startet med en liten filmsnutt med bilder fra de første ukene i 1.klasse

Ressurser på trinnet:

Kontaktlærer: Linn Kålås Smørvik (100%) Engelsklærer: Birgit Reiten (1.time) Assistent: Trude Thosand (2 timer)

Oppstarten:

Gått som forventet. Elevene er nysgjerrige, omsorgsfulle, lærevillige, lekne og har litt «maur» i rompa. Det vil si en fin gjeng med 5 og 6 åringer! Vi har brukt og vil fremdeles bruke mye tid på å lære rutiner og regler.

Forventinger til skolen:

* Ivareta et godt fysisk og psykososialt miljø
* Ha lærere som er godt forberedte
* Oppmuntre og rose elevene for innsats og framgang
* Undervise i tråd med kompetansemål/lærerplan
* Følge lover og forskrifter
* Behandle barn og foreldre med respekt
* Fremme et godt samarbeid mellom hjem og skole

Forventninger til eleven:

* Følge klassens og skolens regler
* Vise folkeskikk overfor voksne og barn på skolen
* Delta aktivt i undervisningen
* Gi andre elever arbeidsro
* Unngå stygg språkbruk og sårende kommentarer
* Ikke plage, mobbe og erte
* Ta vare på lærebøker og annet utstyr som tilhører skolen

Forventninger til foreldre:

* Omtale skolen positivt
* Ta kontakt med skolen ved uklarheter
* Være lojale mot skolens mål og regler
* Oppmuntre og rose barnet for innsats og framgang
* Delta på foreldremøter og utviklingssamtaler
* Sørge for at elevene møter presis, godt forberedt og med nødvendig utstyr
* Oppmuntre barnet til å være inkluderende og vise omsorg

Olweus: Er et program for å forebygge og redusere mobbeatferd

* Tiltak på skolenivå: Spørreskjema, inspeksjonssystem, paragraf 9a (alle har rett til et trygt og godt skolemiljø)
* Klassenivå: Klasse/skoleregler mot mobbing, regelmessige klassemøter, rollespill, klasseforeldremøter.
* Elevnivå: utviklingssamtaler med elevene, aamtaler med mobbere og mobbeofre, samtaler med foreldre til innblandede elever, utforming av individuelle tiltaksplaner
* Trivselslek: Hver onsdag og torsdag har noen elever ansvar for trivseslek ute i storefri. De har oransje vester og tilbyr ulike leker og aktiviteter for elevene. Alle elevene må være med i en trivselslek den første halvdelen av friminuttet. Dette er for å bidra til vennskap, toleranse, og inkludering.

Vi ønsker tilbakemelding fra dere foreldre om dere hører noe hjemme som ikke er greit.

Fag:

Timeplanen ligger i elevens ukemappe. På torsdager har vi uteskole med 2.klasse de to siste timene. Timeplanen kan variere noe, som f.eks om vi velger å arbeide med tema og tverrfaglige prosjekter.

Vi vet at leken er viktig for barn, og prøver å få til en leketime i løpet av dagen. I basisfagene har vi begynt å arbeide med en del stasjoner, elevene rullerer da rundt og får ulike oppgaver på stasjonene. Etter hvert vil elevene få prøve andre arbeidsformer som arbeidsplan og de vil jobbe i læringspar. Variasjon er viktig for å holde interessen oppe.

Lesing og leselekser:

Elevene har startet med leselekser som må øves på hjemme. I ukemappa ligger det en veiledning på hvordan dere kan lese for og med barnet. Det anbefales å lese flere ganger i uken.

Tips: Se på bilde og overskrift, samtale om hva dere tror teksten handler om ut ifra dette. Har barnet noen erfaringer eller tanker rundt temaet? Les teksten for barnet. Les i kor. Bruk pekefingeren og pek på ordene etter hvert som du leser dem. Repeter gjerne flere ganger. Etter hvert vil barnet helt sikkert ønske å lese selv. Prøv dere frem, og spør om det er noe.

Lurt å huske på:

* Skiftetøy og innesko/gymsko.
* Merking av klær. Vi har en gjenglemt klasse nede i ganger hvor vi legger tøy vi finner som ikke er navnet.
* Niste. Elevene vokser i ulikt tempo og matlysten varierer. Prat kontinuerlig med eleven om de føler at de har med seg nok niste på skolen. Lurt å ha en brødskive ferdigsmurt som eleven kan ta med seg ut i det første lille friminuttet, de fleste er litt sultne da.
* Frukt: vi får frukt to ganger i uken. Hovedsakelig er det tirsdager og torsdager vi serverer frukt.
* Gi beskjed om endringer vedrørende kontaktinformasjon.
* Klassekontaktene i 1.klasse er Silje Knutzen og Stine Tveito
* Anne Lise fra SFO var også tilstede. Hun fortalte litt om måltider og ferier. SFO er med i fiskesprell og serverer fiskemåltid enten varmt eller kaldt en gang i uken. Det er kun fiskemat/pålegg elevene har å velge mellom denne dagen. De har som regel et varmmåltid i uka på SFO. Ferielapper blir sendt ut med påmelding og svarfrist.

Generelt fra foreldregruppa:

* Det er laget en egen facebook gruppe for foreldrene i 1.klasse
* Marthe Haukaas har opprettet en klassekonto i 1.klasse. Planen er å starte med tidlig sparing og sette av 200kr i året. Dette er selvfølgelig frivillig.
* Linn sender ut kontaktinformasjon til foreldre til klassekontaktene
* Foreldrene på møtet ble enig om at de ønsker ukeplanen i elevmappa. På den måten kan de se på ukeplanen sammen med eleven, og trenger ikke ipad eller telefon i nærheten når de f.eks skal lese lekseleksa med barnet. Linn skal legge ut ukeplanen på hjemmesiden i tillegg.
* Utviklingssamtaler begynner etter høstferien. Linn kontakter dere med tider når det nærmer seg.
* Klassekontaktene er i planleggingsfasen av en sosial kveld med barn og foreldre nå i høst.

Referent: Linn Kålås Smørvik

*Brevet er sendt elektronisk og inneholder derfor ingen signatur.*